
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 4ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 46/2024
Στην Λευκάδα σήμερα  στις 16 του μηνός Φεβρουαρίου  του έτους  2024,  ημέρα  Παρασκευή  και  ώρα 13:30,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 3160/12.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	

	2
	Μαργέλη Μαρία (αναπλ.)
	2
	

	3
	Κωνσταντινίδη Σεβαστή
	3
	

	4
	Αρματάς Γεράσιμος
	4
	

	5
	Βεργίνης Σπυρίδων
	5
	

	6
	Λύγδας Σπυρίδων (αναπλ.)
	6
	

	7
	Σέρβος Κων/νος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ.

Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ.

Καλό Χαράλαμπο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 1ο: Απόφαση Δ.Ε. για χορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, για άσκηση ή μη έφεσης του Δήμου Λευκάδας κατά της αριθ.188/2023 απόφασης του Μονομελούς Πρωτοδικείου Αθηνών ενώπιον του  Eφετείου  Αθηνών  και κατά των Κ.Β., Θ.Α.- Κ., Γ.Α., Π.Ι., Κ.Ε, Σ.Ε.                                                    

Εισηγήτρια: Μαυρέτα Καρύδη, δικηγόρος του Δήμου
Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου η  αριθ’188/2023 απόφαση του Μονομελούς Πρωτοδικείου Αθηνών η οποία δίκασε την αγωγή  μεταξύ άλλων και των Καλαματιανού Βασιλικής, Θειακού Αναστασίας, Καούρα  –Γαζή Ακρίβως, Παρούση Ιωάννας Καραμποίκη Ειρήνης, Σολδάτου Ελισάβετ. 

Στην ως άνω απόφαση  μεταξύ άλλων αναφέρονται  τα εξής

Ότι κατά την πρόσληψή τους το έτος 2007 κατά παράβαση του άρθρου 1 του Ν.3320/2005 ,δεν αναγνωρίστηκε από το πρώτο εναγόμενο ο χρόνος της προηγούμενης υπηρεσίας τους, υπό το καθεστώς των συμβάσεων μίσθωσης έργου, και κατετάγησαν ως νεοπροσληφθείσες στο εισαγωγικό μισθολογικό κλιμάκιο  18 με αποτέλεσμα η μισθολογική τους εξέλιξη να ακολουθεί έκτοτε, και μετά τη μεταφορά τους στους  εναγόμενους Δήμους ,την αρχική αυτή κατάταξη τους και ως εκ τούτου οι αποδοχές τους να υπολείπονται αυτών που εκάστη ενάγουσα πραγματικά δικαιούται, βάσει  του μισθολογικού κλιμακίου στο οποίο δικαιούται να ανήκει βάσει της  πραγματικής συνολικής προϋπηρεσίας της.

Με βάση το ιστορικό αυτό ,ζητούν, κατ’ εκτίμηση του δικογράφου της αγωγής να αναγνωρισθεί μισθολογικά το σύνολο του χρόνου προϋπηρεσίας  εκάστης, από την αρχική ημερομηνία πρόσληψης της μέχρι την 10-1-2007 και να υποχρεωθούν οι εναγόμενοι Δήμοι να καταβάλουν σε εκάστη των εναγουσών τα στην αγωγή αναφερόμενα για καθεμία τους ποσά διαφορών αποδοχών διαστήματος από 1-7-2018 έως 31-7-2020 ,κατά περίπτωση, κυρίως κατ’εφαρμογή του άρθρου 1 παρ.4 του ν.Ν.3320/2005 και των αρχών της ισότητας και της ίσης μεταχείρισης, άλλως επικουρικώς κατά της περί αδικαιολογήτου πλουτισμού διατάξεις με το νόμιμο τόκο από τότε που κάθε επιμέρους κονδύλιο  κατέστη ληξιπρόθεσμο και απαιτητό, άλλως από την επίδοση της αγωγής. 
Περαιτέρω, υποχρεώνεται ο Δήμος Λευκάδας να καταβάλει στις ενάγουσες Θ.Α, Κ–Γ.Α, Π.Ι, Κ.Ε, Σ.Ε  με τον νόμιμο τόκο από την επίδοση της παρούσας η οποία είναι η 31-1-2024  και μέχρις ολοσχερούς εξοφλήσεως:

Στην με αύξοντα  αριθμό αγωγής 33 ΚΑΛΑΜΑΤΙΑΝΟΥ ΒΑΣΙΛΙΚΗ το μικτό ποσό των 3.381,03 ευρώ από 1-7-2018 έως 31-7-2020

Στην με αύξοντα αριθμό αγωγής 34 ΘΕΙΑΚΟΥ ΑΝΑΣΤΑΣΙΑ το μικτό ποσόν των 4.766,75 ευρώ, από  1-7-2018 έως 31-7-2020

Στην με αύξοντα αριθμό αγωγής 35 ΚΑΟΥΡΑ-ΓΑΖΗ ΑΚΡΙΒΩ το μικτό ποσό των 4.224,03 ευρώ από 1-7-2018 έως 31-7-2020

Στην με αύξοντα αριθμό αγωγής 36 ΠΑΡΟΥΣΗ ΙΩΑΝΝΑ το μικτό ποσό των 2.600,07 ευρώ από 1-7-2018 έως 31-7-2020

Στην με αύξοντα αριθμό αγωγής 37 ΚΑΡΑΜΠΟΙΚΗ ΕΙΡΗΝΗ το μικτό ποσό των 3206,25 ευρώ από 1-7-2018 έως 31-7-2020

Στην με αύξοντα αριθμό αγωγής 38 ΣΟΛΔΑΤΟΥ ΕΛΙΣΑΒΕΤ το μικτό ποσό των 2.600,07 ευρώ από 1-7-2018 έως 31-7-2020  

Επειδή σε προγενέστερη δίκη που ενεπλάκη ο Δήμος Λευκάδας  μετά των συγκεκριμένων εναγουσών με τα ίδια αιτήματα  προγενεστέρων χρονικών διαστημάτων εξεδόθη η αριθ’5234/2022  απόφαση του Εφετείου Αθηνών η οποία  επικύρωσε την απόφαση του πρωτοβαθμίου δικαστηρίου.  

Επειδή θεωρώ ότι αν ασκηθεί έφεση από πλευράς του Δήμου Λευκάδας δεν θα έχει καλύτερη τύχη πλέον η έφεση του και θα απορριφθεί για τους ίδιους λόγους που παραπάνω έχω αναφέρει 

  Επειδή θεωρώ ότι είναι απώλεια χρόνου και χρημάτων και ζημία των οικονομικών συμφερόντων του Δήμου Λευκάδας και περιπέτεια για μεγαλύτερο χρονικό  διάστημα περαιτέρω χορήγησης τόκων   η τυχόν λήψη απόφασης περί άσκησης έφεσης κατά της υπό κρίση απόφασης 

Επειδή η προθεσμία της άσκησης ήτοι κατάθεσης αυτής  στο εκδόσαν την πρωτοβάθμια απόφαση  έφεση  εκπνέει στις 29 Φεβρουαρίου 2024

Επειδή για την παρούσα απόφαση είναι απαραίτητη η γνωμάτευση της Δικηγόρου του Δήμου Λευκάδας  

Επειδή ο Δήμος Λευκάδας έχει έννομο συμφέρον προς τούτο 

                                                  ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να τεθεί το θέμα στην Δημοτική επιτροπή του Δήμου Λευκάδας και να αποφασίσει περί μη  άσκηση έφεσης κατά της αριθ’188/2023 απόφασης του Μονομελούς Πρωτοδικείου Αθηνών και να καταβάλει τα δεδικασμένα χρήματα στις ενάγουσες,  Καλαματιανού Βασιλικής, Θειακού Αναστασίας, Καούρα  – Γαζή Ακρίβως, Παρούση Ιωάννας Καραμποίκη Ειρήνης, Σολδάτου Ελισάβετ. 

Σε αντίθετη περίπτωση εφόσον η Επιτροπή αποφασίσει προς άσκηση έφεσης θα πρέπει να είναι επαρκώς αιτιολογημένη η απόφαση που θα ληφθεί.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Να μην ασκηθεί έφεση κατά της αριθ’188/2023 απόφασης του Μονομελούς Πρωτοδικείου Αθηνών και να καταβάλει τα δεδικασμένα χρήματα στις ενάγουσες,  Καλαματιανού Βασιλικής, Θειακού Αναστασίας, Καούρα  – Γαζή Ακρίβως, Παρούση Ιωάννας Καραμποίκη Ειρήνης, Σολδάτου Ελισάβετ.

Η απόφαση αυτή πήρε αύξοντα αριθμό: 46/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

